**КОМИ РЕСПУБЛИКАСА ТАРИФ СЛУЖБАЛÖН**

**ТШÖКТÖД**

 **Коми Республика мутасын юклан электрическöй везъяс дорö технологическöя йитöмысь мынтысян дон вынсьöдöм йылысь**

«Электроэнергетика йылысь» 2003 во рака тöлысь 26 лунся 35-ФЗ №-а Федеральнöй оланпас, «Россия Федерацияын электрическöй да шоныд энергия вылö тарифъяс государственнöя ладмöдöм йылысь» 1995 во косму тöлысь 14 лунся 41-ФЗ №-а Федеральнöй оланпас, «Россия Федерацияын электрическöй да шоныд энергия кузя донъяс артмöдöм йылысь» Россия Федерацияса Правительстволöн 2004 во урасьöм тöлысь 26 лунся 109 №-а шуöм, «Электрическöй энергия сетöм кузя услугаяс дорö недискриминационнöй позянлун да сiйö услугаяссö сетöм кузя правилöяс, электроэнергетикаын оперативно-диспетчерскöй веськöдлöм кузя услугаяс дорö недискриминационнöй позянлун да сiйö услугаяссö сетöм кузя правилöяс, чукöрöн вузасян рынок система администраторлöн услугаяс дорö недискриминационнöй позянлун правилöяс, юридическöй кывкутысьяслысь да торъя йöзлысь энергопринимающöй устройствояс (энергетическöй установкаяс) электрическöй везъяс дорö технологическöя йитан правилöяс вынсьöдöм йылысь» Россия Федерацияса Правительстволöн 2004 во öшым тöлысь 27 лунся 861 №-а шуöм, Электрическöй везъяс дорö технологическöя йитöмысь мынтысян дон урчитöм кузя методическöй индöдъяс, мый вынсьöдöма Федеральнöй тариф службалöн 2009 во моз тöлысь 21 лунся 201-э/1 №-а тшöктöдöн, «Коми Республикаса тариф служба йылысь» Коми Республикаса Юралысьлöн 2009 во лöддза-номъя тöлысь 25 лунся 62 №-а Индöд, Коми Республикалöн тариф службаса правлениелöн решение (2009 во йирым тöлысь 30 лунся 88 №-а сёрнигижöд) серти

ТШÖКТА:

1. Урчитны Коми Республика мутасын электрическöй везъяс дорö технологическöя йитöмысь мынтысян дон торъя йöзлы, кодъяс сетiсны шыöдчöмсö технологическöя йитöм вылö медыджыд йитан вынйöра энергопринимайтысь устройствоясöн, мый абу унджык 15 кВт-ысь бöръясö пыртöмöн (вынйöр йитан точкаын воддза йитöмсö артыштöмöн), сэтшöм условие дырйи, кор шыöдчысь участоклöн мудоръяссянь расстояниеыс шыöдчысьлы колана сетевöй организациялöн, кытчö сетöма шыöдчöмсö, напряжение класса электросетевöй овмöс объектъясöдз каръясын да кар кодь посёлокъясын 300 метрысь абу унджык да сиктын 500 метрысь абу унджык, 550 шайт мында (СДВ-тöг).

2. Урчитны Коми Республика мутасын электрическöй везъяс дорö технологическöя йитöмысь мынтысян дон юридическöй кывкутысьяслы (тайö Тшöктöдлöн 3 да 4 пунктъясын индöм юридическöй кывкутысьяслöн категорияяс кындзи), кодъяс сетiсны шыöдчöмсö технологическöя йитöм вылö медыджыд йитан вынйöра энергопринимайтысь устройствоясöн, мый абу унджык 15 кВт-ысь бöръясö пыртöмöн (вынйöр йитан точкаын воддза йитöмсö артыштöмöн), сэтшöм условие дырйи, кор шыöдчысь участоклöн мудоръяссянь расстояниеыс шыöдчысьлы колана сетевöй организациялöн, кытчö сетöма шыöдчöмсö, напряжение класса электросетевöй овмöс объектъясöдз каръясын да кар кодь посёлокъясын 300 метрысь абу унджык да сиктын 500 метрысь абу унджык, 466,10 шайт мында (СДВ-тöг).

3. Урчитны Коми Республика мутасын электрическöй везъяс дорö технологическöя йитöмысь мынтысян дон юридическöй кывкутысьяслы – абу коммерческöй организацияяслы электроэнергия вайöм вылö гражданалы – сiйö организацияас пырысьяслы, кодъяс мынтысьöны пыртанiнын öтувъя счётчик кузя (условие дырйи, кор сiйö организацияö быд пырысьлы йитöма 15-ысь абу унджык кВт), 550 шайт мында (СДВ-öн), да мый умножитöма сiйö организацияса быд пырысь (абонент) вылö, условие дырйи, кор сiйö организацияö быд пырысьлы йитöма 15-ысь абу унджык кВт.

4. Урчитны Коми Республика мутасын электрическöй везъяс дорö технологическöя йитöмысь мынтысян дон йöзлы, кодъяс сетiсны шыöдчöмсö налысь энергопринимающöй устройствояссö технологическöя йитны кутшöмкö кад вылö (6 тöлысьысь абу дырджык кад вылö), медым могмöдны электрическöй энергияöн передвижнöй объектъяс медыджыд вынйöрöн 15 кВт-öдз бöръясö пыртöмöн (вынйöр йитан точкаын воддза йитöмсö артыштöмöн), сэтшöм условие дырйи, кор шыöдчысь участоклöн мудоръяссянь расстояниеыс шыöдчысьлы колана сетевöй организациялöн, кытчö сетöма шыöдчöмсö, напряжение класса электросетевöй овмöс объектъясöдз каръясын да кар кодь посёлокъясын 300 метрысь абу унджык да сиктын 500 метрысь абу унджык, 466,10 шайт мында (СДВ-тöг).

5. Сэтшöм случай дырйи, кор содтöны воддза йитан устройстволысь йитан вынйöрсö, кор йитан вынйöрыс лоö 15 кВт-ысь унджык, сэки технологическöя йитöмысь мынтысян дон ыдждасö артыштöны Электрическöй везъяс дорö технологическöя йитöмысь мынтысян дон урчитöм кузя методическöй индöдъяслöн III юкöд серти, мый вынсьöдöма Федеральнöй тариф службалöн 2009 во моз тöлысь 21 лунся 201-э/1 №-а тшöктöдöн.

6. Технологическöя йитöмысь мынтысян донсö босьтöны öтчыдысь. Кор вежсьö киын кутан формаыс либö киын кутысьыс (шыöдчысь либö сетевöй организация), сэки технологическöя йитöмысь выльысь мынтысьны оз ков.

7. Сэтшöм случай дырйи, кор шыöдчысь технологическöя йитöм йылысь сёрнитчöм серти тырвыйö либö мыйкö мында збыльмöдö электросетевöй овмöс объектъяс стрöитöм да выльмöдöм кузя мероприятиеяс, мый артыштöма сетевöй организацияöн сетöм техническöй условиеясöн, сэки найöс збыльмöдöм вылö рöскодсö технологическöя йитöмысь мынтысян дон урчитiгöн регулируйтысь орган лыд вылö оз босьт.

8. Лыддьыны вынтöмöн «Юклан электрическöй везъяс дорö технологическöя йитöмысь мынтысян дон вынсьöдöм йылысь» Коми Республикаса тариф службалысь 2009 во рака тöлысь 24 лунся 26/1 №-а тшöктöд.

9. Тайö тшöктöдыс вынсялö урчитöм ногöн.

**Юрнуöдысь А.И.Шеремет**

Сыктывкар

2009 вося йирым тöлысь 30 лун

94/3 №

Вуджöдіс Кузнецова Н.А., 4 798 пас